راحت أمنه وصرنه يابويه يتامه
من بعدها هذا ياليل الأنامه
جانت تلمنه مثل جنح الحمامه
مانسيتج خالي بيتج
البيت إذا فارگله أم تكثر وحشته
راحت أمنه ياهضمنه
الموت ياخذ وين إلي تكتل فرگته
بالمقابر حضني صاير
يمه من بعدج أموت بدمعي سكته
تفاركينه اويه الحنينه
كلشي بيه ذكره الج جيت وحضنته
امي وحده وماكو بالدنيا مثلها
زينبج تعبانه يايمه ارد أكلها
ماتت وعالدنيه خل نقره السلامه
الموت غربه والتحبه
لويروح الدنيه من بعده كئيبه
درب الگبور ماخذ النور
شمس مدفونه بلحد والله عجيبه
طبعه البين ياخذ الزين
أمنه راحت وحنه نعيش المصيبه
يمه حنيت بصفنة البيت
يعثر بصدري الهوه بعد الحبيبه
عمري حافل بالمصاب وبالفجيعه
واني ليليه بحزن انعه الوديعه
مانسيناها وندور الها علامه
فاطمه تروح حلمي مذبوح
وثوب الأسود لايگ اعلينه بعدها
عيني اتشوف ذيج الاجفوف
الدفعت الباب وأثر سطره اعله خدها
باب الجذوع كاسر ضلوع
نعصرت الزهره وطفت نجمة سعدها
ياحسافه اعله الترافه
الزهره من نار الحقد ذابل وردها
والمحنه ندفنت وياج بغيابج
مانسيتج ماطفة شمعة شبابج
موتج اذاني ولجم گلبي بسهامه
ضيعيتج فاركيتج
اني ودموع اليتم عالباب أتاني
يصب دمعنه للمحنه
والحسن بدموعه يسئلني اجاني
هوايه مشتاگ نار الفراگ
خويه هم يجمعني ابـ أمي زماني
لو لفه موت تصير البيوت
وحشه مثل الغار وتضيع الأماني
الهوه المابي عطر منج نسيمه
يخنگ الريه وشوف البيت هيمه
منهدم بيتي ولا بيه ابتسامه
كلمات اغنية راحت امنه علي العقابي